ปวดจุก ที่บริเวณ สดือ กินอาหารใด้นิดเดียวก็เริ่มจุก กินยาลดกรดก็ยังไม่ดีขึ้น ปกติกินแล้วหายทุเรา เป็นติดต่อกันมา2วันแล้วครับ
สวัสดีค่ะ อาการปวดจุกที่บริเวณสะดือ กินได้นิดเดียวก็จุก อาจจะมีสาเหตุมาจาก การมีกระเพาะอาหารอักเสบหรือแผลในกระเพาะอาหาร การมีกรดไหลย้อน ลำไส้อักเสบ ลำไส้อุดตันกรณีเคยผ่าตัดหน้าท้องมาก่อน หรือการมีน้ำหรือลมในช่องท้องที่มากจนเกินไป เป็นต้นเบื้องต้นไม่กินอาหารมื้อใหญ่จนเกินไป ไม่กินแล้วนอนทันที กินให้ตรงเวลา 3 มื้อ ดื่มน้ำเปล่าสะอาดมากๆ หลีกเลี่ยงการดื่มชา กาแฟ แอลกอฮอล์หากยังมีอาการปวดจุกมากขึ้นเรื่อยๆ ปฏิบัติตนตามคำแนะนำข้างต้นแล้วไม่ดีขึ้น มีน้ำหนักลดเร็ว ถ่ายดำ อาเจียนเยอะร่วมด้วย ควรไปพบแพทย์ การใช้ยาลดกรดควรอยู่ภายใต้การดูแลของแพทย์ และอาจจะต้องกินติดต่อกันอย่างน้อย 14 วันขึ้นไปจึงจะเห็นผลการรักษา และต้องมีการประเมินอาการหลังได้ยาร่วมด้วยค่ะ